Folklandia

Folklandia on kansanmusiikin ja kansantanssin kansainvälinen 24 tunnin laivafestivaali. Se on järjestetty Helsinki–Tallinna–Helsinki- (mm. vuonna 2014) ja Helsinki–Tukholma–Helsinki-reiteillä vuosittain tammikuussa. Alkuvuosina laivana oli Silja Europa. Ensimmäisen kerran festivaali järjestettiin vuonna 1996. 

Osanottajia on 2000–3000. Esiintymispaikkoina ovat laivan konserttisalit, ravintolat, baarit, aulat ja käytävät – myös saunaosastolla on ohjelmaa, jo perinteiseksi tullut "Tupsun juureen", tuhmien laulujen yhteislaulutilaisuus. Keskiyöllä joka puolella laivaa yhdytään yökatrilli-tanssiin.

Esiintyjinä on kotimaisen kansanmusiikin ja -tanssin kärkinimien lisäksi ulkomaalaisia esiintyjiä. Folklandia tarjoaa esiintymismahdollisuuden monille harrastajaryhmille. Suuren laivan auloissa ja käytävillä soitetaan, lauletaan ja tanssitaan myös vapaamuotoisesti. Festivaalin yhteydessä pidetään tikkuristi-tanssin SM-kilpailu sekä ilmakanteleen SM-kilpailu.

Folklandia-festivaalin pääjärjestäjä on Suomen Nuorisoseurat. Lisäksi mukana järjestelyissä ovat kaikki kansantanssin ja -musiikin valtakunnalliset järjestöt sekä festivaalijärjestäjät. Folklandia on paikka, jossa eri festivaali- ja tapahtumajärjestäjät esittelevät tulevan vuoden tapahtumia ja niiden ohjelmaa. Kansantanssijärjestöjen ja kulttuurihallinnon edustajat kokoontuvat Folklandian lähtöpäiväksi Turkuun kansantanssiparlamenttiin, jossa käsitellään alan ajankohtaisia asioita.

Esimerkkejä Folklandian teemoista, esiintyjistä ja palkituista

Folklandia 2008

Risteily järjestettiin 11.–12.1.2008 ja avattiin vuoden teema: Folkriitti.

Muusikoita ja yhtyeitä olivat muun muassa Sanna Kurki-Suonio Trio, Hilja Grönfors, Piiskaajat, Dagán, Avaruuden Ikkuna, Kouon Frouva ja Styrmanslaget, Mad Ice Itä-Afrikasta, Razzadory Venäjältä, Ranarim ja Namo Ruotsista sekä monikansallinen Baltic Crossing.
Tanssiesiintyjiä olivat muun muassa Jutarinki, Motora, Lovisa Folkdansare, Siilinjärven kansantanssijat ja tanssiteatteri Minimin Absolut Finland.
Vuoden kansantanssiyhtyeeksi 2008 valittiin nuorisoseura Motora Joensuusta. Kansanmusiikin ja -tanssin edistämiskeskuksen Vuoden Wäinö -tunnustuspalkinto jaettiin kahden naisen kansanmusiikki ja -tanssiryhmä Puhtille. Vuoden Nuori Pelimanni -palkinnon sai eteläpohjalainen kansanmusiikkiyhtye Haka. Valinnan teki Kansanmusiikkiliitto ja Koirasen perhe, joka tukee alle 24-vuotiaita pelimanneja tai kansanmusiikin tekijöitä vastaanottamaan pienen kannustusstipendin Juho-Antti Koirasen (1979–2004) muistorahastosta.

Folklandian kummiyhtyeeksi nimettiin Riemukupla. Nimeämisen tavoitteena on tukea nuorten yhtyeiden kehitystä ja osaamista tanssisoiton alalla.

Folklandia 2011
16. Folklandia-risteily seilattiin 7.–8.1.2011. Osallistujia oli 3 000, joista lähes 1000 esiintyjää. Esiintyjäryhmiä oli 117. Vuoden Nuoren Pelimannin tittelin sai kanteleensoittaja Anna Wegeliushttp://www.sottiisi.net/www/index.php?option=com_content&task=view&id=164&Itemid=209 Folklandia 2011. Vuoden Wäinö -palkinnon sai perinteentutkija Anneli Asplund. Kanteleliitto myönsi vuoden 2010 kanteletunnustuksen Vilma Timoselle. Tikkuristikisan Suomen mestaruuden 2011 voitti Motora-kansantanssiseuran tanssija Timo Salonen. Tanhu!-kilpailun, jossa etsittiin Suomen karismaattisinta ja taitavinta kansantanssiparia, voittivat Hanna Poikela ja Viljami Pekkala.

Folklandia 2012
17. Folklandia-risteily seilattiin 13.–14.1.2012. Osallistujia oli 3 000, joista esiintyjiä 1 000. Esiintyjäryhmiä oli 142, joista 104 soitinyhtyeitä ja 38 tanssiryhmiä. Taustajärjestäjiä vuoden 2012 risteilyllä oli yhteensä 51. Vastaavana järjestäjänä toimi Suomen Nuorisoseurojen Liitto / Pispalan Sottiisihttp://sottiisi.net/index.php/uutiset/117-folklandia-2012-pahkinankuoressa . 

Vuoden Nuoren Pelimannin tittelin saivat Venla-Vanamo ja Sampo-Elias Asikainen Valkealasta.http://sottiisi.net/index.php/uutiset/113-vuoden-nuori-pelimanni-2012 . Vuoden Wäinö 2012 -palkinnon sai Ann-Mari Häggmanhttp://sottiisi.net/index.php/uutiset/112-vuoden-waino . Kanteleliitto myönsi vuoden 2011 kanteletunnustuksen Nurmeksen museon Kantele eläväksi -hankkeellehttp://sottiisi.net/index.php/uutiset/115-vuoden-kantele-ja-kultakantele-tunnustusten-saajat . Vuoden Kultakantele-tunnustus myönnettiin soitinrakentaja Jukka Mäkelälle ja Jaakko Nososelle. Pispalan Sottiisin vuoden 2012 kansantanssiyhtyeeksi nimettiin Tahdittomat Jokioisiltahttp://sottiisi.net/index.php/uutiset/114-vuoden-2012-kansantanssiyhtye-tahdittomat . Tikkuristikisan Suomen mestaruuden 2012 voitti Veera Snellman Helsingistä, toiseksi sijoittui Esko Kataja Jyväskylästä ja kolmanneksi Ella Snellman Helsingistähttp://sottiisi.net/index.php/uutiset/107-tikkuristi-2012 .

Folklandia 2013
18. Folklandia-risteily järjestettiin 11.–12.1.2013.http://www.festivals.fi/festivaalit/aikajarjestys/35/?/fin/  Vuoden Nuoren Pelimannin tittelin sai kansanmusiikkiyhtye Tradikaali. Vuoden Wäinö 2013 -palkinnon sai Arja Kastinen.

 Folklandia 2026 
30. Folklandia-risteilyn ajankohta oli 9.–10.1.2026. Silja Baltic Princess -aluksen reitti on Turku-Tukholma-Turku.
Esiintymässä oli noin 110 artistia ja ryhmää. Mukana olivat muun muassa Frigg, Polenta, Maria Kalaniemi, Pekko Käppi, Timo Alakotila, Kreeta-Maria Kentala, Antti Heikkinen & Nyhtöpelimanni, Timo Rautiainen, Tapio Liinoja, Maija Pokela, Våtmark (Ruotsi), Sturle Dagsland (Norja), Cuigear Estlager Trio (Viro), Nordik tree ja lähes 50 kansantanssiryhmää. Nuuttijuhlat toi laivalle länsisuomalaisen nuuttiperinteen riehakkaan tulkinnan.

Lähteet

Aiheesta muualla
 Folklandian kotisivu.

Luokka:Kansanmusiikkitapahtumat Suomessa
Luokka:Kansantanssi
Luokka:Musiikkifestivaalit Suomessa